Bulahan ang nasud kansang 
Dios mao ang Ginoo, ug ang mga 
tawo nga iyang gipili alang sa 


iyang kaugalingon nga kabilin. 


SALMO 33:12 


ADUNAY UPAT KA KAMATUORAN NGA 
KINAHANGLAN NATONG MASABTAN SA HINGPIT: 


o GIHIGUGMA KA SA DIOs. 


GUSTO SA DIOS NGA MAKABATON KA UG KINABUHING DAYON 
UBAN KANIYA SA LANGIT. 

Kay gihigugma gayud sa Dios ang kalibutan nga tungod niana gihatag niya 
ang iyang bugtong Anak, aron ang tanan nga mosalig kaniya dili malaglag, 
kondili may kinabuhing dayon. JUAN 3:16 

GUSTO SA DIOS NGA MAKABATON KA UG MADAGAYAON UG 
MAKAHULUGANON NGA KINABUHI. 

Ang kawatan moanha aron lamang sa pagpangawat ug pagpatay ug 
paglaglag. Ako mianhi aron sila makabaton ug kinabuhi, ug sa 
pagpakabaton niini sa madagayaon gayud. JUAN 10:10 

BISAN PA, DAGHANG MGA TAWO ANG WALA MAKASINATI USA KA 
MAKAHULUGANON NGA KINABUHI UG DILI SIGURADO SA 
KINABUHING DAYON TUNGOD KAY. 


ANG TAWO MAKASASALA SA KINAIYAHAN. 
BUSA NAHIMULAG SIYA SA DIYOS. 


KITANG TANAN MGA MAKASASALA. 

Sanglit nakasala man ang tanan ug nakabsan sa himaya sa Dios, ROMA 3:23 
ANG SILOT SA SALA MAO ANG KAMATAYON. 

kay ang suhol gikan sa sala mao ang kamatayon.. ROMA 6:23 


ADUNAY DUHA KA MATANG SA KAMATAYON NGA GIHISGOTAN 

SA BIBLIYA: 

= PISIKAL NGA KAMATAYON 

Ug maingon nga ang tawo ginabut-an nga mamatay sa makausa ra, ug 

tapus niana mao ang hukom, HEBREO 9:27 

= ESPIRITUWAL NGA KAMATAYON O WALAY KATAPUSAN NGA 
PAGBULAG SA DIOS 

Apan alang sa mga talawan, ug sa mga dili matinoohon, ug sa mga 

malaw-ay, alang sa mga mamomono, ug sa mga makihilawason, ug sa mga 

lumayan, ug sa mga magsisimbag mga diosdios, ug sa tanang mga bakakon, 

ang ilang bahin mao ang paghiadto sa linaw nga nagasilaob sa kalayo ug 

asupri, nga mao ang ikaduhang kamatayon. GIPADAYAG 21:8 


KUNG ANG TAWO NAHIMULAG SA DIOS TUNGOD SA IYANG SALA, 
UNSA ANG SOLUSYON NIINI NGA PROBLEMAZ 


KANUNAY NATONG GIHUNAHUNA KINI NGA MGA SOLUSYON: 


RELIHIYON, MAAYONG BINUHATAN, MORALIDAD 
APAN, ADUNAY USA LAMANG KA SOLUSYON NGA GITAGANA 


SI JESU-KRISTO MAO LAMANG 
ANG DALAN PAINGON SA LANGIT. 


MAO KINI ANG GIINGON SA DIOS. 

Si Jesus mitubag kaniya, Ako mao ang dalan, ug ang kamatuoran, ug ang 
kinabuhi: walay bisan kinsa nga makaadto sa Amahan, gawas kon pinaagi 
kanako. JUAN 14:6 


SI JESUKRISTO HINGPIT NGA MIBAYAD SA SILOT SA IMONG MGA SALA. 
Kay si Cristo usab namatay sa makausa alang sa tanan tungod sa mga sala, 
ang matarung alang sa mga dili matarung, aron kita iyang madala ngadto 

sa Dios. Sa lawasnong bahin sa iyang kinaiya, siya gipatay apan nabuhi 

diha sa espiritu: 1 PEDRO 3:18 


ANG DIOS ADUNAY SAAD SA KINABUHING DAYON. 

Ang mosalig sa Anak may kinabuhi nga dayon: apan ang dili mosugot sa 
Anak dili makatilawg kinabuhi, hinonoa ang kapungot sa Dios magapabilin 
diha kaniya. JUAN 3:36 


BISAN PA, DILI IGO NGA MAHIBAL-AN KUNG UNSA ANG NAHIMO NI 
JESUKRISTO ALANG KANATO. 


KINAHANGLAN NATONG IBUTANG ANG 
ATONG PAGTUO KANG GINOONG 
JESU-KRISTO ALANG SA ATONG KALUWASAN. 


ANG ATONG KALUWASAN NAHIMONG POSIBLE PINAAGI SA GRASYA 
SA DIOS PINAAGI SA PAGTUO KANG JESUS-KRISTO. 

Kay tungod sa grasya kamo nangaluwas pinaagi sa pagtoo: ug kini dili sa 
inyong kaugalingong kahimoan, kini hatag sa Dios: dili tungod sa mga 
binuhatan aron Walay bisan kinsa nga magapasigarbo. EFESO 2:8-9 


ISULTI KINI NGA PAG-AMPO NGADTO SA DIOS UBAN 
SA PAGTUO: 


GINOONG HESUS, SALAMAT KAAYO SA IMONG DAKONG GUGMA 
KANAKO. MOSUGID KO NGA MAKASASALA KO UG MANGAYO KOG 
PASAYLO. SALAMAT SA IMONG PAGPAKAMATAY SA KRUS ARON 
PAGBAYAD SA SILOT SA AKONG MGA SALA. NAGATOO AKO SA 
IMONG PAGKABANHAW GIKAN SA MGA PATAY. SUKAD KARON, 
MISALIG AKO KANIMO INGONG AKONG GINOO UG MANLULUWAS. 
GIDAWAT KO ANG IMONG GASA NGA KINABUHING DAYON UG 
GITUGYAN KO KANIMO ANG AKONG KINABUHI. TABANGI AKO SA 
PAGTUMAN SA IMONG MGA SUGO UG MAHIMONG KAHIMUT-AN SA 
IMONG PANAN-AW. AMEN. 


KON IKAW MITUO KANG JESUKRISTO, 
ANG MOSUNOD NAHITABO KANIMO: 


" ADUNAY KINABUHI NGA WALAY KATAPUSAN KA UBAN SA DIOS. 
Kay ang kabubut-on sa akong Amahan mao kini, nga ang matag-usa nga 
makakita sa Anak ug mosalig kaniya makabaton sa kinabuhing dayon, 

ug pagabanhawon ko siya sa kaulahian nga adlaw. JUAN 6:40 

= GIPASAYLO ANG TANAN NIMONG MGA SALA. 

(KANIADTO, KARON, UMAABOT) 

Siya mao ang nagluwas kanato gikan sa kagahum sa kangitngit ug naglalin 
kanato ngadto sa gingharian sa iyang Anak nga pinalangga, kang kinsa kita 
nakabaton sa pagkatinubos, sa kapasayloan sa mga sala. COLOSAS 1:13-14 
= IkAW USA KA BUG-OS NGA BAG-ONG BINUHAT SA PANAN-AW 

SA DIOS. KINI ANG SINUGDANAN SA IMONG BAG-ONG KINABUHI. 
Busa kon ang tawo anaa kang Cristo, siya bag-o nang binuhat: ang daang 
mga butang nagpangagi na, tan-awa, ang bag-ong mga butang nahiabut na. 
2 CORINTO 5:17 

= IKAW KARON ANAK SA DIOS. 

Apan sa tanang midawat kaniya, sa tanang mitoo sa iyang ngalan, kanila 
naghatag siyag kagahum sa pagkahimong mga anak sa Dios, JUAN 1:12 


ANG PAGBUHAT UG MAAYONG MGA BUHAT DILI USA 
KA PAAGI SA KALUWASAN, APAN USA KA EBIDENSYA 
SA ATONG KALUWASAN. 


Kini nga tract sa Ebanghelyo libre. Dili baligya. 


